Tatoeba sentences — language code: lat
Dixitque Dominus ad Moysen et Aaron: Hæc est religio Paschæ: Omnis alienigena non comedet ex eo; omnis autem servus empticius circumcidetur et sic comedet; advena et mercennarius non edent ex eo.
Tristis es.
In una domo comedetur, nec efferetis de carnibus eius foras nec os illius confringetis.
Habesne hortum?
Omnis cœtus filiorum Israel faciet illud.
Quod si quis peregrinorum in vestram voluerit transire coloniam et facere Pascha Domini, circumcidetur prius omne masculinum eius, et tunc rite celebrabit eritque sicut indigena terræ; si quis autem circumcisus non fuerit, non vescetur ex eo.
Eadem lex erit indigenæ et colono, qui peregrinatur apud vos.
Feceruntque omnes filii Israel, sicut præceperat Dominus Moysi et Aaron; et in eadem die eduxit Dominus filios Israel de terra Aegypti per turmas suas.
Jam exire potes.
Locutusque est Dominus ad Moysen dicens: Sanctifica mihi omne primogenitum, quod aperit vulvam in filiis Israel, tam de hominibus quam de iumentis: mea sunt enim omnia.
Et ait Moyses ad populum: Mementote diei huius, in qua egressi estis de Aegypto et de domo servitutis, quoniam in manu forti eduxit vos Dominus de loco isto, ut non comedatis fermentatum panem.
Hodie egredimini, mense Abib (id est novarum Frugum).
Cumque introduxerit te Dominus in terram Chananæi et Hetthæi et Amorræi et Hevæi et Iebusæi, quam iuravit patribus tuis, ut daret tibi, terram fluentem lacte et melle; celebrabis hunc morem sacrorum mense isto.
Septem diebus vesceris azymis, et in die septimo erit sollemnitas Domini.
Azyma comedetis septem diebus: non apparebit apud te aliquid fermentatum nec in cunctis finibus tuis.
Narrabisque filio tuo in die illo dicens: Propter hoc, quod fecit mihi Dominus, quando egressus sum de Aegypto.
Et erit quasi signum in manu tua et quasi monumentum inter oculos tuos, ut lex Domini semper sit in ore tuo; in manu enim forti eduxit te Dominus de Aegypto.
Custodies huiuscemodi cultum statuto tempore a diebus in dies.
Cumque introduxerit te Dominus in terram Chananæi, sicut iuravit tibi et patribus tuis, et dederit tibi eam, separabis omne, quod aperit vulvam, Domino et quod primitivum est in pecoribus tuis; quidquid habueris masculini sexus, consecrabis Domino.
Primogenitum asini mutabis ove; quod, si non redemeris, interficies. Omne autem primogenitum hominis de filiis tuis pretio redimes.
Cumque interrogaverit te filius tuus cras dicens: "Quid est hoc?", respondebis ei: "In manu forti eduxit nos Dominus de Aegypto, de domo servitutis. Nam, cum induratus esset pharao et nollet nos dimittere, occidit Dominus omne primogenitum in terra Aegypti, a primogenito hominis usque ad primogenitum iumentorum; idcirco immolo Domino omne, quod aperit vulvam, masculini sexus, et omnia primogenita filiorum meorum redimo".
Erit igitur quasi signum in manu tua et quasi appensum quid ob recordationem inter oculos tuos, eo quod in manu forti eduxit nos Dominus de Aegypto.